

Atbildes uz ieinteresēto piegādātāju jautājumiem par atklāta konkursa “Ekspertu pakalpojums resoru pievienošanas procesa nodrošināšanai valsts pārvaldes vienotā pakalpojumu centra centralizēto pakalpojumu saņemšanai”
(iepirkuma identifikācijas Nr. VK 2024/02/ANM) nolikumu


Iepirkuma komisija 2024. gada 18. martā ir saņēmusi ieinteresētā piegādātāja papildu informācijas (skaidrojuma) pieprasījumu par atklāta konkursa “Ekspertu pakalpojums resoru pievienošanas procesa nodrošināšanai valsts pārvaldes vienotā pakalpojumu centra centralizēto pakalpojumu saņemšanai” (iepirkuma identifikācijas Nr. VK 2024/02/ANM) nolikumu un paskaidro turpmāko.


Valsts kases (turpmāk – Pasūtītājs) atklāta konkursa “Ekspertu pakalpojums resoru pievienošanas procesa nodrošināšanai valsts pārvaldes vienotā pakalpojumu centra centralizēto pakalpojumu saņemšanai”, ID Nr. VK 2024/02/ANM  (turpmāk - Konkurss) Nolikuma 3.3.3. apakšpunktā Konkursa 3.daļas priekšmeta ietvaros nodrošināmajam ekspertam izvirzītas šādas prasības:

pretendents nodrošina vienu ekspertu, kur katrs atbilst šādām prasībām:
· augstākā izglītība sociālajā vai informācijas tehnoloģiju jomā;
· pieredze iepriekšējo piecu gadu laikā (no 2019.gada 1. janvāra līdz piedāvājuma iesniegšanas termiņam) grāmatvedības procesu standartizācijā un automatizācijā, datu analītikā.

Lūdzam Pasūtītāju precizēt, ko aptver iekļautais definējums “grāmatvedības procesu standartizācija un automatizācija”?
Izvērtējot izvirzīto prasību kontekstā ar Nolikuma 2.pielikuma “Tehniskā specifikācija” darbu tvērumu Konkursa 3.daļas priekšmeta ietvaros piesaistāmajam ekspertam ar kompetenci datu pārvaldības un analītikas lomā, kas sniegts Tehniskās specifikācijas 3.3. punktā ir secināms, ka speciālistam ir nepieciešams IT kompetences (migrācijas procesa uzraudzībā, atbalsts datu plūsmu un integrāciju organizēšanā, atbalsts automatizācijas līmeņa pilnveidošanai, datu analīzes un datu analītikas risinājumu izvērtēšana). Pretendenta ieskatā nav konstatējams leģitīms un objektīvs pamats pieprasīt pieredzi grāmatvedības procesu standartizācijā. Papildus jāņem vērā, ka Konkursa 1. un 2. daļas ietvaros grāmatvedības procesu standartizācijas uzdevuma veikšanai tiek paredzēts piesaistīt specifiskus atbilstošās jomas ekspertus (eksperti  ar kompetenci grāmatvedības uzskaites un procesu jomā un eksperti ar kompetenci personāla lietvedības un atlīdzības jomā). 

Pretendents piedāvā prasību izteikt šādā redakcijā:

“pretendents nodrošina vienu ekspertu, kur katrs atbilst šādām prasībām:
· augstākā izglītība sociālajā vai informācijas tehnoloģiju jomā;
· pieredze iepriekšējo piecu gadu laikā (no 2019.gada 1. janvāra līdz piedāvājuma iesniegšanas termiņam) prasību analīzē grāmatvedības procesu jomā un datu analītikā.”




Atbilde.
Ņemot vērā pretendenta paustos argumentus, Valsts kase piekrīt precizēt pretendentiem izvirzītās prasības Nolikuma 3.3.3. apakšpunktā Konkursa 3.daļas priekšmetam, kas attiecas uz grāmatvedības procesu standartizāciju. Savukārt attiecībā uz procesu automatizāciju Valsts kase uztur iepriekš izvirzītās prasības, jo tehniskā piedāvājuma viens no uzdevumiem paredz izstrādāt priekšlikumus automatizācijas līmeņa pilnveidošanai.

Paredzamā precizētā prasību redakcija, ņemot vērā pretendenta priekšlikumus:

· augstākā izglītība sociālajā vai informācijas tehnoloģiju jomā;
· [bookmark: _GoBack]pieredze iepriekšējo piecu gadu laikā (no 2019.gada 1. janvāra līdz piedāvājuma iesniegšanas termiņam) prasību analīzē un procesu automatizācijā grāmatvedības procesu jomā un datu analītikā.”





